2003. október 20. – ülés

167/2003. (X. 20.) Ök. sz. határozat
Dunaharaszti Önkormányzat Képviselő-testülete Lőrinc János volt képviselőt - ha a családnak nincs kifogása - saját halottjának nyilvánítja.

168/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a mezőgazdasági tanácsnok, a vállalkozási tanácsnok, valamint a Városfejlesztési és Környezetvédelmi Bizottság elnöke egy munkacsoportot hoz létre. A munkacsoport tárgyalja meg Ficsor úr ügyét, tegyen javaslatot és döntésre terjessze a Képviselő-testület elé.
Felelős: 		Dr. Szalay László polgármester
Határidő: 	2003. december 31.

169/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy elviekben egyetértve Budapest Főváros XXIII. kerület Soroksár Önkormányzata Képviselő-testületének azon törekvésével, mellyel a Gyáli-patak vízszennyezését kívánja megszüntetni, kérje a Környezetvédelmi Minisztérium azonnali segítségét a vízszennyezés okainak feltárásában – beleértve a gyömrői szennyvíztisztító előtti vízszakaszt is – a vízszennyezést kiváltó okok megszüntetésében.
Felelős: 		Dr. Szalay László polgármester
Határidő: 	2003. 10. 22.

170/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a Dunaharaszti, Dózsa Gy. út 26. sz. 3. ajtószám alatti önkormányzati lakást Csegeiné Kovács Erzsébet részére bérbe adja, a bérleti szerződés 2004. március 31-ig történő meghosszabbításához hozzájárul.
Felelős:		Dr. Szalay László
Határidő:	azonnal

171/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a közoktatási intézmények kötelező eszköz- és felszerelési jegyzékében foglaltak teljesítésére vonatkozó ütemtervet, valamint az abban foglaltak teljesülésének folyamatos követését támogató adatbázis kidolgozását a szegedi INFOtec céggel készítteti el, melynek fedezetét, a (nettó 269.000,- forintot) bruttó 336.250,- forintot a készfizető kezesség előirányzat terhére biztosítja.
Határidő:	2003. október 21.
Felelős:		Dr. Szalay László polgármester

172/2003. (X. 20.) Ök. sz. határozat:
Dunaharaszti Önkormányzat Képviselő-testülete úgy dönt, hozzájárul ahhoz, hogy a Baktay Ervin Gimnázium és Vízügyi Szakközépiskola 2004. szeptember 01-től a módosított Közoktatási Törvény adta lehetőséggel élve a 9. évfolyamon angol nyelvi előkészítő osztályt indítson, és a feladat ellátáshoz szükséges plusz egy fő angol szakos pedagógus alkalmazásának pénzügyi feltételeit megteremti.
Felelős: 		Dr. Szalay László polgármester
Határidő: 	2003. október 30.

173/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a Dunaharaszti Kisduna Tv működtetéséhez 2003. december 31-ig 4 millió forintot biztosít a készfizető kezesség terhére.
Felelős: 		Dr. Szalay László polgármester
Határidő: 	azonnal

174/2003. (X. 20.) Ök. sz. határozat:
Dunaharaszti Önkormányzat Képviselő-testülete úgy dönt, hogy részt kíván venni a tulajdonát képező Dunaharszti 5231 hrsz-ú Duna-telep (volt Autótechnika telep) rehabilitációjával az Integrált helyi fejlesztések ösztönzése c. Phare-program pályázaton, 90 százalékos maximális vissza nem térítendő támogatás elnyerése érdekében.
A megpályázott programkomponensek: városi területek rehabilitációja, munkahelyteremtő tevékenységek érdekében közlekedési infrastruktúra fejlesztése, helyi kezdeményezéseken alapuló foglalkoztatás ösztönzése.
A Képviselő-testület 2004. évi költségvetésében 100 millió forint önrészt biztosít a beruházáshoz.
Felelős:		Dr. Szalay László polgármester
Határidő:	azonnal

175/2003. (X. 20.) Ök. sz. határozat
Dunaharaszti Önkormányzat Képviselő-testülete a Duna-telep (volt Autótechnika telep) rehabilitációját közérdekű komplex településfejlesztési célkitűzésének tekinti, és támogatja mint a pályázaton bemutatott támogatást igénylő project megvalósítását.
Felelős: 		Dr. Szalay László polgármester
Határidő:	azonnal

176/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, elfogadja az Árindex Kft. azon ajánlatát, hogy a Duna-telep (volt Autótechnika telep) rehabilitációjára benyújtásra kerülő Integrált helyi fejlesztések ösztönzése c. Phare-program pályázatot térítésmentesen elkészíti. A megpályázott támogatás elnyerése esetén azonban az Árindex Kft-t az elnyert összeg három százaléka illeti meg.
Felelős: 		Dr. Szalay László polgármester
Határidő:	azonnal

177/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy az 5231 hrsz-ú, önkormányzati tulajdonú, forgalomképtelen ingatlanából 8820 m2 területet leválaszt, és a Duna utca folytatásaként Dunaharaszti Településszerkezeti Tervével összhangban közterületként alakítja ki.
Ezzel egyidejűleg a változatlanul forgalomképtelen területből a következő területű ingatlandarabok alakulnak ki: 17130 m2, 6290 m2, 1260 m2
Felelős: 		Dr. Szalay László polgármester
Határidő:	azonnal

178/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a közoktatási intézményrendszer működésének minőségirányítási programját a szegedi INFOtec céggel készítteti el, melynek fedezetét, a 435.000 forintot a Képviselő-testület a készfizető kezesség előirányzat terhére biztosítja.
Felelős: Dr. Szalay László polgármester
Határidő: 2003. október 30.

179/2003. (X. 20.) Ök. sz. határozat
Dunaharaszti Önkormányzatának Képviselő-testülete úgy dönt, hogy 2003. november 30-tól Családsegítő Szolgálatot hoz létre úgy, hogy azt a már működő Gyermekjóléti Szolgálathoz integrálja.
Az intézmény új neve: Gyermekjóléti és Családsegítő Szolgálat. Az új intézményben egy főállású munkatárs mint családgondozó kerül alkalmazásra, de ez városi szinten létszámnövekedést nem jelent, mert a Területi Gondozási Központ álláshelyei ezzel egy időben egy fővel csökkennek.
Határidő:	2003. november 30.
Felelős: 		Dr. Szalay László polgármester

180/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a Hivatal jogi képviselője útján keresse meg a TÖOSZ-t azzal, hogy bocsássa rendelkezésünkre azon iratokat, melyek igazolják, hogy a szerződés alapján milyen tevékenységet fejtett ki és ez miként hatott közre abban, hogy Dunaharaszti Önkormányzat érvényesíthette a gáz-közmű vagyonra vonatkozó követelését, melyet az Alkotmánybíróság nyújtott nekünk.
Az igazolások és elszámolások értelmében egyezzünk meg a TÖOSZ-al a munkavégzésnek megfelelő mértékű, 2004 -évben történő kamatmentes fizetéssel. Amennyiben a TÖOSZ ismételten nem tenne eleget a kért elszámolásnak, úgy a bíróságtól kérjük a felperes elszámolásra való kötelezését. 
Felelős: 		Dr. Szalay László polgármester
Határidő: 	azonnal

181/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a tulajdonát képező Dunaharaszti, Andrássy u. 32/A. sz. 10. ajtószám alatti lakás bérleti jogviszonyának megszüntetéséért a bérlő, Karakas Istvánné részére 1.800.000.-Ft-ot fizet. Az összeg kifizetésének feltétele a lakásból való kiköltözés és kijelentkezés. 
Felelős : 		Dr. Szalay László polgármester
Határidő: 	30 nap

182/2003. (X. 20.) Ök. sz. határozat
Dunaharaszti Önkormányzat Képviselő-testülete  úgy dönt, hogy a tulajdonát képező Dunaharaszti, Andrássy u. 32/B. sz. 1. ajtószám alatti lakás bérleti jogviszonyának megszüntetéséért a bérlő, Oláh Lajosné részére 1.700.000.-Ft-ot fizet. Az összeg kifizetésének feltétele a lakásból való kiköltözés és kijelentkezés.
Felelős :		Dr.Szalay László
Határidő: 	30 nap

183/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a tulajdonát képező Andrássy u. 32. sz. alatti lakásokat és melléképületeket három szakaszban, a kiürítések ütemében elbontatja a szükséges bontási tervek, engedélyek alapján.
Felelős: 		Dr. Szalay László polgármester
Határidő:	folyamatos

	184/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a 20/2003. (IX.23) Ök. sz. rendelet 6.§. (3) bekezdése alapján engedélyt ad Kanalas István és neje Garbolc, Petőfi u.15. szám alatti lakosok 182.012 Ft összegű tartozásának törlésére, behajthatatlan követelés címén.
Felelős: 		Dr. Szalay László polgármester
Határidő: 	2003. november 01.

	185/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a 20/2003. (IX.23) Ök. sz. rendelet 6.§. (3) bekezdése alapján engedélyt ad Paluska Károly és neje Álmosd, Rákóczi u. 54. szám alatti lakosok 161.144 Ft összegű tartozásának törlésére, behajthatatlan követelés címén.
Felelős: 		Dr. Szalay László polgármester
Határidő: 	2003. november 01.

186/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a 20/2003. (IX.23) Ök. sz. rendelet 6.§. (3) bekezdése alapján engedélyt ad Pázmándi Albertné Tatabánya, Ifjúmunkás u.28. VI/2. szám alatti lakos 66.600 Ft összegű tartozásának törlésére, behajthatatlan követelés címén.
Felelős: 		Dr. Szalay László polgármester
Határidő: 	2003. november 01.

187/2003. (X. 20.) Ök. sz. határozat
Dunaharaszti Város Önkormányzatának Képviselő-testülete úgy dönt, hogy a Sport-szigeten megkezdett parkerdő-fejlesztési programot folytatja. 2004. évre 15 millió Ft összeggel pályázatot nyújt be az Állami Erdészeti Szolgálat Budapesti Igazgatóságához a vissza nem térítendő utólagos finanszírozású támogatás elnyeréséhez.
Felelős: 		Dr. Szalay László polgármester
Határidő: 	azonnal

188/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy tehermentesítést követően megvásárolja a Kisduna Szövetkezet tulajdonában lévő, Dh. 3 hrsz-ú ingatlan megosztásából kialakuló ingatlant 12.000,-Ft/m2 vételáron. A vételár megfizetése részletekben történik. A törlesztőrészletek összege évente, 2003-tól 2007-ig a Kisduna Szövetkezet esedékes évi helyi adó előírásaival megegyező összeg. 2007. év végén a maradékösszeg elszámolásra kerül. Az első törlesztőrészlet összege a 2003. év második féléves előírás, fedezete az általános tartalék.
Felelős :		Dr.Szalay László 
Határidő:	2003. december 31.

189/2003. (X. 20.) Ök. sz. határozat
Dunaharaszti Város Önkormányzatának Képviselő-testülete úgy dönt, hogy a Szigetszentmiklósi Tűzoltó-parancsnokság műszaki mentő gépjárművének beszerzését 1.679.800.-Ft összeggel (lakosságszám-arányosan 100,- Ft/fő) a 2004. évi költségvetésben támogatja.
Felelős: 		Dr. Szalay László polgármester
Határidő:	2004. március 31.

190/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, hogy a tulajdonát képező Dh. 6429-6431, 6445-6449 hrsz-ú ingatlanaira 2003. 11. 01-től 2004. 10. 31-ig határozott idejű bérleti szerződést köt a Jolie Kft-vel.
A bérleti díj 52.650 (ötvenkétezer-hatszázötven) Ft + Áfa/hó, melyet előre, a tárgyhó 5. napjáig kell megfizetni. Felhatalmazza a Polgármestert, hogy a bérleti szerződést megkösse.
Felelős: 		Dr. Szalay László polgármester
Határidő: 	15 nap

191/2003. (X. 20.) Ök. sz. határozat
Dunaharaszti Önkormányzat Képviselő-testülete úgy dönt, nem támogatja, hogy a II. Rákóczi Ferenc Általános Iskola a határozat mellékletét képező Phare  HU2002/000-315-01-05 és a HU-2003/04-347-000-05-04 számú pályázaton részt vegyen.
Felelős:		Dr. Szalay László polgármester
	Határidő:	azonnal